Θερινοί Ολυμπιακοί Αγώνες 2020

Οι Θερινοί Ολυμπιακοί Αγώνες 2020, επίσης γνωστοί ως Αγώνες της 32ης Ολυμπιάδας (, , χέπμπορν: Dai Sanjūni-kai Orinpikku Kyōgi Taikai), γνωστοί και ως Τόκιο 2020, είναι μια διεθνής αθλητική διοργάνωση που θα λάμβανε χώρα στο Τόκιο από τις 24 Ιουλίου έως τις 9 Αυγούστου 2020, αλλά αναβλήθηκε στις 24 Μαρτίου 2020 για το έτος 2021, λόγω παγκόσμιων ανησυχιών για την πανδημία του κορονοϊού. Ωστόσο, το επίσημο όνομα των αγώνων παραμένει «Θερινοί Ολυμπιακοί Αγώνες 2020». Οι αγώνες διεξήχθησαν από τις 23 Ιουλίου μέχρι και τις 8 Αυγούστου 2021.

Είναι η 32η διοργάνωση Θερινών Ολυμπιακών Αγώνων υπό την αιγίδα της Διεθνούς Ολυμπιακής Επιτροπής (ΔΟΕ).

Το Τόκιο επιλέχθηκε ως διοργανώτρια πόλη κατά την 125η Σύνοδο της ΔΟΕ στο Μπουένος Άιρες, Αργεντινή, στις 7 Σεπτεμβρίου 2013. Οι Αγώνες αυτοί σηματοδότησαν την επιστροφή των Θερινών Ολυμπιακών Αγώνων στο Τόκιο για πρώτη φορά από την Ολυμπιάδα του 1964, ενώ είναι και η τέταρτη φορά που οι Ολυμπιακοί Αγώνες πραγματοποιήθηκαν εξ ολοκλήρου στην Ιαπωνία, μετά τους Χειμερινούς Ολυμπιακούς Αγώνες 1972 στο Σάπορο και τους Χειμερινούς Ολυμπιακούς Αγώνες 1998 στο Ναγκάνο. Επίσης, ήταν οι δεύτεροι από τους τρεις διαδοχικούς αγώνες που θα λάβουν χώρα στην Ανατολική Ασία, μετά τους Χειμερινούς Ολυμπιακούς Αγώνες 2018 στην Πιόνγκτσανγκ της Νότιας Κορέας και πριν τους Χειμερινούς Ολυμπιακούς Αγώνες 2022 στο Πεκίνο της Κίνας.

Σε αυτούς τους Αγώνες εισήχθησαν επιπλέον αθλήματα, συμπεριλαμβανομένων του μπάσκετ 3x3, της ποδηλασίας BMX και Madison και άλλες εκδηλώσεις. Με την εισαγωγή νέων πολιτικών από την ΔΟΕ, που επιτρέπουν σε νέα αθλήματα να εισάγονται στο πρόγραμμα των Ολυμπιακών Αγώνων ώστε να μεγαλώσει ο κύριος «κορμός» των εκδηλώσεων, αυτοί οι Ολυμπιακοί Αγώνες είδαν την πρώτη εμφάνιση στο καράτε, το σέρφινγκ και το σκέιτμπορντ, αλλά και την επιστροφή του μπέιζμπολ και του σόφτμπολ (αθλήματα που αφαιρέθηκαν από τους Θερινούς Ολυμπιακούς Αγώνες μετά το 2008).

Διαδικασία επιλογής 

Τόκιο, Κωνσταντινούπολη και Μαδρίτη ήταν οι τρεις υποψήφιες πόλεις. Οι υποψηφιότητες του Μπακού και της Ντόχα δεν προήχθησαν στο καθεστώς υποψήφιας χώρας. Η υποψηφιότητα της Ρώμης αποσύρθηκε.

Επιλογή της υποψήφιας πόλης 
Η ΔΟΕ ψήφισε για την οικοδέσποινα πόλη των Θερινών Ολυμπιακών Αγώνων του 2020 στις 7 Σεπτεμβρίου 2014 στην 125η Σύνοδο της ΔΟΕ στο Μπουένος Άιρες της Αργεντινής. Ένα εξαντλητικό σύστημα ψηφοφορίας χρησιμοποιήθηκε. Καμιά πόλη δεν κέρδισε πάνω από το 50% της συνολικής ψηφοφορίας στον πρώτο γύρο, ενώ η Μαδρίτη και η Κωνσταντινούπολη ισοβάθμισαν στη δεύτερη θέση. Μια ψηφοφορία για αυτές τις δυο πόλεις πραγματοποιήθηκε, προκειμένου να αποφασιστεί ποια πόλη θα αποκλειόταν. Στην τελική ψηφοφορία, μια ψηφοφορία ανάμεσα στο Τόκιο και την Κωνσταντινούπολη, το Τόκιο επιλέχθηκε με 60 ψήφους, έναντι 36 ψήφους της Κωνσταντινούπολης και έλαβε έτσι τουλάχιστον 49 ψήφους που απαιτούνταν για την πλειοψηφία.

Προετοιμασία και ανάπτυξη 
Η μητροπολιτική κυβέρνηση του Τόκιο συγκέντρωσε ένα κεφάλαιο 400 δις ¥ (σχεδόν 3 δις ευρώ) για να καλύψει το κόστος της διοργάνωσης των Αγώνων. Η ιαπωνική κυβέρνηση εξετάζει την αύξηση της χωρητικότητας τόσο στο διεθνές αεροδρόμιο Χανέντα όσο και στο διεθνές αεροδρόμιο Ναρίτα με τη χαλάρωση των αεροπορικών κανονισμών. Μία νέα σιδηροδρομική γραμμή σχεδιάζεται να συνδέει τα δύο αεροδρόμια μέσω μιας επέκτασης του σιδηροδρομικού σταθμού του Τόκιο, ελαττώνοντας τον ταξιδιωτικό χρόνο από τον σιδηροδρομικό σταθμό του Τόκιο στο Χανέντα από τα 30 στα 18 λεπτά και από τον σιδηροδρομικό σταθμό του Τόκιο στο Ναρίτα από τα 55 στα 36 λεπτά ; η γραμμή θα στοίχιζε 400 δις γιεν και θα χρηματοδοτείτο κυρίως από ιδιωτικές επενδύσεις. Ωστόσο ο Οργανισμός Σιδηροδρόμων Ανατολικής Ιαπωνίας (East JR) σχεδιάζει μία νέα διαδρομή από το Ταμάτσι στο αεροδρόμιο Χανέντα. Η χρηματοδότηση για τους αγώνες αναμένεται να επιταχύνει την ολοκλήρωση της κεντρικής γραμμής, της λωρίδας ταχείας κυκλοφορίας Τόκιο Γκαϊκάν και της λεωφόρου ταχείας κυκλοφορίας Ken-Ō καθώς και την ανακαίνιση άλλων αυτοκινητοδρόμων στην περιοχή. Υπήρξαν σχέδια επέκτασης της αυτοματοποιημένης γραμμής διέλευσης Yurikamome από τον υπάρχοντα τερματικό σταθμό Toyosu στον νέο τερματικό σταθμό Kachidoki, που διασχίζει το Ολυμπιακό Χωριό, παρόλο που η γραμμή Yurikamome δεν θα μπορούσε ακόμα να εξυπηρετήσει επαρκώς σημαντικά γεγονότα στο Odaiba.

Η οργανωτική επιτροπή διοικείται από τον πρώην πρωθυπουργό Γιοσίρο Μόρι. Ο υπεύθυνος υπουργός για τους Ολυμπιακούς και Παραολυμπιακούς Αγώνες Shunichi Suzuki επέβλεπε τις προετοιμασίες των Ολυμπιακών Αγώνων για λογαριασμό της ιαπωνικής κυβέρνησης.

Αθλητικές εγκαταστάσεις και υποδομή 

Τον Φεβρουάριο του 2012 επιβεβαιώθηκε ότι το Ολυμπιακό Στάδιο στο Τόκιο θα κατεδαφιζόταν και θα χτιζόταν από την αρχή και έτσι έλαβε 1 δις λίρες για το Παγκόσμιο Κύπελλο Ράγκμπι το 2019 και για τους Θερινούς Ολυμπιακούς Αγώνες του 2020. Ως αποτέλεσμα, ορίστηκε ένας διαγωνισμός για τον σχεδιασμό του νέου σταδίου. Τον Νοέμβριο του 2012, το Συμβούλιο Αθλητισμού της Ιαπωνίας ανακοίνωσε ότι από τους 46 φιναλίστ, η Zaha Hadid Architects κέρδισε τον σχεδιασμό του νέου σταδίου. Τα σχέδια περιλάμβαναν την κατεδάφιση του υπάρχοντος σταδίου με χωρητικότητά 50,000 θεατές σε ένα σύγχρονο ολυμπιακό στάδιο με χωρητικότητα περίπου 80,000 θεατές. Ωστόσο, ο πρωθυπουργός της Ιαπωνίας Shinzō Abe ανακοίνωσε τον Ιούλιο του 2015 ότι τα σχέδια να χτιστεί το νέο Εθνικό Στάδιο της χώρας θα απορρίπτονταν και έκανε μια νέα προσφορά για τα έξοδα του σταδίου προς απόλυτη δυσαρέσκεια του κοινού. Το φθινόπωρο του 2015 ένα νέο σχέδιο από τον Kengo Kuma εγκρίθηκε ως το νικητήριο έργο μετά από έναν νέο διαγωνισμό ; σχέδιο που μείωσε την χωρητικότητα του σταδίου μεταξύ 60,000-80,000 θεατές ανάλογα με την εκδήλωση.

Είκοσι οχτώ από τους τριάντα τρεις χώρους υποδοχής στο Τόκιο απέχουν περίπου 8 χιλιόμετρα (5 μίλια) από το Ολυμπιακό Χωριό. Έντεκα νέοι χώροι υποδοχής αναμένεται να κατασκευαστούν.

Τον Σεπτέμβριο του 2016 ανακοινώθηκε ότι το κόστος υποδοχής των Ολυμπιακών και Παραολυμπιακών Αγώνων θα ήταν τετραπλάσιο από την αρχική εκτίμηση και ως εκ τούτου, προτάθηκε μια επανεξέταση του τωρινού σχεδίου ώστε να μειωθεί το κόστος διοργάνωσης, μεταξύ των οποίων η δυνατότητα κάποιοι χώροι υποδοχής να είναι εκτός Τόκιο.

Ζώνη Κληρονομιάς 

Επτά χώροι υποδοχής για εννέα αθλήματα θα βρίσκονται μέσα στα όρια της κεντρικής επιχειρηματικής περιοχής του Τόκιο, βορειοδυτικά του Ολυμπιακού Χωριού. Αρκετοί από αυτούς τους χώρους υποδοχής είχαν χρησιμοποιηθεί και για τους Θερινούς Ολυμπιακούς Αγώνες του 1964.

Ζώνη του Κόλπου του Τόκιο

Απόκεντρες εγκαταστάσεις

Εγκαταστάσεις για το ποδόσφαιρο

Μη αθλητικές εγκαταστάσεις

Ολυμπιακό Χωριό 

 Το Ολυμπιακό Χωριό στο Τόκιο βρίσκεται στα σύνορα της Ζώνης Κληρονομιάς και της Ζώνης του Κόλπου του Τόκιο.

Τελετές 
Η Τελετή Έναρξης πραγματοποιήθηκε στις 23 Ιουλίου 2021. Η συντριπτική πλειοψηφία του καλλιτεχνικού θεάματος ήταν προ-ηχογραφημένο, με ζωντανά τμήματα να εκτελούνται με ένα μικρό VIP κοινό και ερμηνευτές να ακολουθούν κοινωνικές αποστάσεις Το θέμα των Ολυμπιακών Τελετών είναι Προχωρώντας, αναφέροντας την παγκόσμια πανδημία COVID-19, με θέμα την τελετή έναρξης να είναι το σύνθημα του Τόκιο 2020 United by Emotion, το οποίο οι διοργανωτές σκοπεύουν να "επιβεβαιώσουν τον ρόλο του αθλητισμού και την αξία των Ολυμπιακών Αγώνων". Για πρώτη χρονιά, στις συμμετοχές των περισσότερων χωρών δεν υπήρχε ένας, αλλά δύο σημαιοφόροι, ένας άντρας και μια γυναίκα. Ο Λευτέρης Πετρούνιας και η Άννα Κορακάκη ήταν οι Σημαιοφόροι της Ελληνικής Αποστολής, η οποία μπήκε πρώτη στο στάδιο, όπως πάντα.

Ο Αυτοκράτορας της Ιαπωνίας Ναρουχίτο κήρυξε επίσημα την έναρξη των 32ων Ολυμπιακών Αγώνων. Την Ολυμπιακή Φλόγα άναψε η παγκοσμίου φήμης τενίστρια Ναόμι Οσάκα.

Η Τελετή Λήξης θα λάβει χώρα στις 8 Αυγούστου 2021.

Οι Αγώνες

Συμμετέχουσες χώρες

Ρωσία 
Στις 9 Δεκεμβρίου 2019 ο Παγκόσμιος Οργανισμός Αντιντόπινγκ (WADA) αποφάσισε τον τετραετή αποκλεισμό της Ρωσίας από τις αθλητικές διοργανώσεις παγκοσμίως καθώς αποδείχθηκε ότι η χώρα παραποίησε καταχωρήσεις αποτελεσμάτων από ελέγχους για ντόπινγκ Ρώσων αθλητών. Η απόφαση αυτή σημαίνει ότι η Ρωσία δεν μπορεί να συμμετέχει στους Θερινούς Ολυμπιακούς Αγώνες του 2020, στους Χειμερινούς Ολυμπιακούς Αγώνες του Πεκίνου το 2022 αλλά ούτε και στο Παγκόσμιο Κύπελλο Ποδοσφαίρου που θα διεξαχθεί στο Κατάρ το 2022. Για αυτήν τη διοργάνωση, οι Ρώσοι αθλητές που είναι καθαροί και έχουν ολοκληρώσει κάθε έλεγχο αντιντόπινγκ θα συμμετέχουν υπό την ολυμπιακή σημαία ως Ανεξάρτητοι Ολυμπιακοί Συμμετέχοντες (IOP).

Αθλήματα 
Το επίσημο πρόγραμμα για τους Θερινούς Ολυμπιακούς Αγώνες του 2020 εγκρίθηκε από την εκτελεστική επιτροπή της ΔΟΕ στις 9 Ιουνίου 2017. Ο πρόεδρος της ΔΟΕ, Thomas Bach, δήλωσε ότι ο στόχος για τους Ολυμπιακούς Αγώνες στο Τόκιο είναι να τους κάνει "πιο νεανικούς, πιο αστικούς" και να "συμπεριλάβει περισσότερες γυναίκες".

Οι Ολυμπιακοί Αγώνες περιέλαβαν 339 αγώνες μεταλλίων (τελικά δόθηκαν 340 χρυσά μετάλλια, καθώς μοιράστηκαν 2 χρυσά στο ύψος ανδρών) σε 33 διαφορετικά αθλήματα. Πέντε νέα αθλήματα εισήχθησαν στο Τόκιο,  και υπήρξαν 15 νέοι αγώνες μεταλλίων μεταξύ των οποίων μπάσκετ 3x3, ποδηλασία BMX και Madison και νέοι αγώνες μεταλλίων σε αρκετά αθλήματα.

Σύνοψη μεταλλίων

Πρόγραμμα 
Αυτό είναι το αυθεντικό πρόγραμμα των αθλημάτων από τις ημερομηνίες του 2020, με τη διαφορά ότι μεταφέρθηκε και επικυρώθηκε με τις νέες ημερομηνίες του 2021.

Εισιτήρια 
Τα εισιτήρια για την τελετή έναρξης θα κυμαίνονταν από 12.000 έως 300.000 γιεν, με μια μέγιστη τιμή 130.000 γιεν για τους τελικούς του στίβου. Η μέση τιμή για όλα τα εισιτήρια ήταν 7.700 γιεν. Το 50% των εισιτηρίων θα πωλούνταν για 8.000 γιεν ή λιγότερο. Μια συμβολική τιμή εισιτηρίων 2.020 γιεν ήταν διαθέσιμα για οικογένειες, ομάδες που κατοικούν στην Ιαπωνία και σε συνδυασμό με σχολικά προγράμματα. Τα εισιτήρια είχαν πουληθεί σε 40.000 καταστήματα της Ιαπωνίας και μέσω ηλεκτρονικού ταχυδρομείου στη χώρα. Οι επισκέπτες από το εξωτερικό θα χρειαζόταν να κλείσουν εισιτήρια για την Ιαπωνία κατά τη διάρκεια των προσφορών ή να κανονίσουν για εισιτήρια μέσω κάποιου τρίτου, όπως τα γραφεία ταξιδίων.

Με την έξαρση της πανδημίας του Covid-19 στη χώρα, η Μητροπολιτική Κυβέρνηση του Τόκιο αποφάσισε το σύνολο των Αγώνων, για πρώτη φορά στην ιστορία, να πραγματοποιηθεί χωρίς θεατές.

Παραπομπές

Εξωτερικοί σύνδεσμοι 

 

 

Ολυμπιακοι Αγωνες 2020
Τόκιο
 
Πολυαθλητικές διοργανώσεις το 2020